CELEX: C2004/273/60
Language: fi
Date: 2004-11-06 00:00:00
Title: Asia T-320/04: Triantafyllia Dionyssopouloun 30.7.2004 Euroopan unionin neuvostoa vastaan nostama kanne

6.11.2004   
            
            
               FI
            
            
               Euroopan unionin virallinen lehti
            
            
               C 273/30
            
         Triantafyllia Dionyssopouloun 30.7.2004 Euroopan unionin neuvostoa vastaan nostama kanne
   (Asia T-320/04)
   (2004/C 273/60)
   Oikeudenkäyntikieli: ranska
   Triantafyllia Dionyssopoulou, kotipaikka Norwich Norfolk (Yhdistynyt kuningaskunta), on nostanut 30.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa vastaan. Kantajan edustajana on asianajaja Claude Quackels.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa 12.12.2003 tiedoksiannetun päätöksen, jossa eläkkeen laskemiselle on määritetty Kreikan korjauskerroin;
            
         
               —
            
            
               myöntää kantajalle 1.11.2003 alkaen hänen eläkettään koskevan Yhdistyneen kuningaskunnan korjauskertoimen;
            
         
               —
            
            
               velvoittaa neuvoston maksamaan kantajalle vahingonkorvauksena aineellisesta vahingosta ja henkisestä kärsimyksestä kohtuulliseksi katsottavan ja vahingon arvioituun suuruuteen perustuvan 20 000 euron suuruisen rahamäärän, jonka korottamiseen oikeudenkäynnin aikana 50 000 euroon kantaja varaa mahdollisuuden;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevan asian kantaja, joka on työkyvyttömyyseläkkeellä oleva entinen yhteisöjen virkamies, vastustaa hallinnollisen viranomaisen päätöstä soveltaa kyseiseen eläkkeeseen Kreikan korjauskerrointa Yhdistyneen kuningaskunnan korjauskertoimen sijaan.
   Kantaja täsmentää näiltä osin, että sen vuoksi, että kyseinen jäsenvaltio on hänen asuinvaltionsa, hänellä on oikeus siihen, että kyseisen jäsenvaltion korjauskerrointa sovelletaan, ja että tämän oikeudenkäynnin kohteena oleva kielteinen päätös on lainvastainen sikäli kuin siinä jätetään ottamatta huomioon yhdenvertaisen kohtelun, luottamuksensuojan ja hyvän hallintotavan periaatteet.
   Lisäksi riidanalainen päätös perustuu ilmeiseen arviointivirheeseen.